wannaphong/clean_thaiwikipedia huggingface dataset:
# 88ไรซิง
88ไรซิง (เขียนเป็น 88⬆; ชื่อเดิม: CXSHXNLY (อ่านว่า "แคช โอนลี่" (Cash only))) เป็นบริษัทค่ายเพลงสัญชาติอเมริกัน ก่อตั้งโดยฌอน มิยาชิโร และ เจสัน มา ในปี 2015 มิยาชิโรอธิบายในเว็บไซต์ว่าเป็น "บริษัทที่บริหารจัดการแบบผสมผสาน ทั้งบริหารค่ายเพลง การผลิตวีดิทัศน์ และทำการตลาด"

บริษัทนี้ได้รับความนิยมอย่างรวดเร็วจากการเป็นแพลตฟอร์มดนตรีและค่ายเพลงให้กับศิลปินชาวอเมริกันเชื้อสายเอเชียโดยเฉพาะ เช่น โจจิ, คีท แอพ, ริช ไบรอัน และ นิกิ ซึ่งเป็นความตั้งใจตั้งแต่แรกเริ่มของมิยาชิโรที่มองเห็นความสามารถของศิลปินเอเชียที่มีไม่ต่างจากศิลปินในกระแสหลัก แต่ขาดพื้นที่ในการส่งเสริมพวกเขา จึงเปิดค่ายเพลงขึ้น โดยมีสำนักงานใหญ่อยู่ในนครนิวยอร์กของสหรัฐ และมีสำนักงานสาขาอีกสองแห่งในลอสแองเจลิสของสหรัฐ และเซี่ยงไฮ้ของประเทศจีน ส่วนชื่อค่ายมาจากการนำตัวเลข 88 ซึ่งในวัฒนธรรมเอเชีย ชาวเอเชียถือว่าเป็นเลขนำโชค มารวมกับคำว่า Rising ซึ่งแปลว่า "การลุกขึ้น" เป็นการอนุมานว่าชาวเอเชียกำลังจะลุกขึ้นมาสร้างผลงานในระดับโลก มิยาชิโรยังเคยกล่าวไว้อีกว่า 88ไรซิง เปรียบเสมือน "ดิสนีย์แห่งฮิปฮอปเอเชีย"

ในปี 2019 88ไรซิง ได้รับรางวัลค่ายเพลงแห่งปีจากเน็ตอีส หนึ่งในแพลตฟอร์มสตรีมมิ่งเพลงที่ใหญ่ที่สุดในประเทศจีน

นอกเหนือจากกลุ่มศิลปินหลักแล้ว บริษัทยังได้ร่วมงานกับศิลปินอื่น ๆ อีกเป็นจำนวนมาก เช่น KOHH, ซีแอล, ดีพีอาร์ ไลฟ์, อีเยจิ, ภูมิ วิภูริศ, เวอร์เบิล, ฮิการุ อูตาดะ, มิลลิ และ โฟร์อีฟ
# อนุสรณ์สถานทางธรรมชาติ
thumb|ต้นโอ๊กบอกุสวัฟ อนุสาวรีย์ทางธรรมชาติในป่าฮีทอึคเคอร์มึนเดอ ตั้งอยู่ใกล้กับหมู่บ้านแลชนอกูร์แน โปแลนด์
อนุสรณ์สถานทางธรรมชาติ  เป็นลักษณะทางธรรมชาติหรือทางวัฒนธรรมที่มีคุณค่าโดดเด่นหรือไม่เหมือนใครเนื่องจากมีความหายากในตัวเอง เป็นตัวแทนของคุณภาพด้านสุนทรียศาสตร์ หรือความสำคัญทางวัฒนธรรม อาจเป็นลักษณะทางธรณีวิทยาและภูมิศาสตร์ตามธรรมชาติ เช่น น้ำตก หน้าผา ปล่องภูเขาไฟ ฟอสซิล เนินทราย รูปร่างหิน หุบเขา และแนวปะการัง สถานที่ที่สำคัญสำหรับกลุ่มศาสนาอาจถือเป็นอนุสรณ์สถานทางธรรมชาติได้ นอกจากนี้ยังรวมถึงแหล่งโบราณคดีและประวัติศาสตร์ที่เชื่อมโยงกับสภาพแวดล้อมทางธรรมชาติ เช่น ภาพเขียนในถ้ำ โดยเฉพาะอย่างยิ่งเมื่อเกี่ยวข้องกับดินแดนของชนพื้นเมือง

 การคุ้มครอง 
ภายใต้แนวปฏิบัติขององค์การระหว่างประเทศเพื่อการอนุรักษ์ธรรมชาติและทรัพยากรธรรมชาติDay J., Dudley N., Hockings M., Holmes G., Laffoley D., Stolton S. & S. Wells, 2012. Guidelines for applying the IUCN Protected Area Management Categories to Marine Protected Areas. Gland, Switzerland: IUCN. 36pp. อนุสรณ์สถานทางธรรมชาติอยู่ในกลุ่ม 3 อธิบายว่า:
“พื้นที่เหล่านี้ถูกกำหนดไว้เพื่อปกป้องอนุสรณ์สถานทางธรรมชาติโดยเฉพาะ ซึ่งอาจเป็นลักษณะภูมิประเทศ ภูเขาใต้น้ำ ถ้ำใต้น้ำ ลักษณะทางธรณีวิทยา เช่น ถ้ำ หรือแม้แต่สิ่งมีชีวิต เช่น ป่าโบราณ โดยทั่วไปแล้วพื้นที่เหล่านี้จะได้รับการคุ้มครองค่อนข้างเล็กและมักมีมูลค่าสูงสำหรับผู้มาเยี่ยมชม”
ซึ่งเป็นระดับการคุ้มครองที่ต่ำกว่ากลุ่ม 2 (อุทยานแห่งชาติ) และระดับ 1 (พื้นที่ธรรมชาติดั้งเดิม)

แนวทางของสำนักงานสิ่งแวดล้อมแห่งยุโรปสำหรับการเลือกอนุสรณ์สถานทางธรรมชาติมีดังนี้:
 พื้นที่ดังกล่าวควรมีคุณลักษณะสำคัญที่โดดเด่นอย่างน้อยหนึ่งประการ คุณลักษณะทางธรรมชาติที่เหมาะสม ได้แก่ น้ำตก ถ้ำ หลุมอุกกาบาต แหล่งฟอสซิล เนินทราย และลักษณะทางทะเล พร้อมด้วยสัตว์และพืชที่มีลักษณะเฉพาะหรือเป็นตัวแทน คุณลักษณะทางวัฒนธรรมที่เกี่ยวข้อง อาจได้แก่ ที่อยู่อาศัยในถ้ำ ป้อมปราการบนหน้าผา แหล่งโบราณคดี หรือแหล่งธรรมชาติที่มีความสำคัญทางมรดกสำหรับชนพื้นเมือง
 พื้นที่ควรมีขนาดใหญ่เพียงพอที่จะปกป้องความสมบูรณ์ของคุณลักษณะและสภาพแวดล้อมที่เกี่ยวข้องโดยตรง

 ตัวอย่าง 

 อาร์เจนตินา: โกโนเดอาริตา
 เบลีซ: เกรตบลูโฮล
 บราซิล: Ilhas Cagarras
 เยอรมนี: Weltenburg Narrows, Green Belt Thuringia, Oaks of Ivenacker, Kasberger Linde
 ญี่ปุ่น: แหล่งที่อยู่นกกาน้ำญี่ปุ่นเทรูชิมะ
 ฟิลิปปินส์: ช็อกโกแลตฮิลส์, อุทยานแห่งชาติฮันเดรดไอแลนส์
 โปแลนด์: ต้นโอ๊กบอกุสวัฟ, ป่าคด
 รัสเซีย: Berd Rocks
 สหรัฐอเมริกา: แกรนด์แคนยอน
# พระเจ้าสายน้ำผึ้ง
ตำนานพระเจ้าสายน้ำผึ้งกับพระนางสร้อยดอกหมาก เป็นเรืองราวนิทานพื้นบ้านของไทยที่ปรากฎอยู่ในพงศาวดารเหนือ และคำให้การขุนหลวงหาวัด กรมส่งเสริมวัฒนธรรมประกาศขึ้นทะเบียนตำนานพระนางสร้อยดอกหมากเป็นมรดกภูมิปัญญาทางวัฒนธรรม เมื่อ พ.ศ. 2567

พระนามของพระเจ้าสายน้ำผึ้งปรากฏอยู่ในรายพระนามกษัตริย์เมืองอโยธยา หรือมีชื่อเต็มว่า อโยธยาศรีรามเทพนคร ซึ่งเป็นเมืองที่ปรากฏชื่ออยู่ในศิลาจารึกของกรุงสุโขทัย และปรากฏชื่อเป็นเมืองแฝดคู่กับกรุงละโว้มาตั้งแต่ราว พ.ศ. 1700 ระบุว่าพระเจ้าสายน้ำผึ้งเป็นกษัตริย์อโยธยาลำดับที่ 12 (กษัตริย์เมืองอโยธยามี 19 พระองค์ ซึ่งองค์สุดท้ายคือ พระเจ้าอู่ทอง)

เนื้อหา
พงศาวดารเหนือ
เนื้อหาตำนานโดยย่อกล่าวถึงพระเจ้าสายน้ำผึ้งทรงรับพระนางสร้อยดอกหมาก พระราชธิดาพระเจ้ากรุงจีนมาเป็นพระอัครมเหสี โดยพระราชดำเนินไปที่เมืองจีนด้วยพระองค์เอง เมื่อพิสูจน์บุญญาบารมีให้เป็นที่ประจักษ์แก่พระเจ้ากรุงจีน เดินทางกลับมายังกรุงศรีอยุธยาพร้อมด้วยพระนางสร้อยดอกหมากและสำเภา 4 ลำ พระเจ้าสายน้ำผึ้งและพระนางสร้อยดอกหมากเดินทาง 15 วันจากเมืองจีนสู่อโยธยา พระเจ้าสายน้ำผึ้งเสด็จลงจากสำเภาตรงปากน้ำแม่เบี้ยมุ่งสู่พระราชวัง ทรงสั่งให้จัดตำหนักซ้ายขวา แต่ทรงไม่สะดวกมารับพระนางสร้อยดอกหมากด้วยพระองค์เอง โปรดให้เถ้าแก่ขึ้นเรือพระที่นั่งมารับพระนางเข้าพระราชวัง แต่พระนางสร้อยดอกหมากทรงมีพระประสงค์ให้พระเจ้าสายน้ำผึ้งเสด็จมารับพระนางด้วยพระองค์เอง เมื่อเถ้าแก่ไปกราบทูล พระองค์จึงตรัสหยอกเล่นว่า "มาถึงที่นี่แล้ว จะอยู่ที่นั่นก็ตามเถิด" พอตรัสเสร็จพระนางทรงกลั้นพระทัยจนสิ้นพระชนม์ มีการถวายพระเพลิงพระศพของพระนางที่แหลมบางกระจะ แล้วสร้างเป็นวัดขึ้นมีชื่อว่า "วัดพระเจ้าพระนางเชิง"

คำให้การขุนหลวงหาวัด
พระนางสร้อยดอกหมากอภิเษกสมรสกับพระเจ้าประทุมสุริยวงศ์แห่งกรุงอินทรปัตถ์ (กัมพูชา) จากคำให้การชาวกรุงเก่า ระบุว่าพระนางมีพระชนม์ชีพสืบมาจนกระทั่งมีพระราชโอรสและพระราชธิดาถวายพระเจ้าประทุมสุริยวงศ์ เนื้อหาที่ตรงกันของเอกสารสองฉบับคือ พระนางสร้อยดอกหมากกำเนิดจากจั่นหมาก

สถานที่อันเนื่องด้วยตำนาน
เนื้อหาตำนานเกี่ยวข้องกับประวัติการสร้างวัดพนัญเชิงวรวิหาร ในวัดมีรูปปั้นพระนางสร้อยดอกหมากภายในศาลเจ้าของวัด ชาวจีนเรียกกันว่า ศาลเจ้าแม่อาเนี้ย ผู้ที่มากราบไหว้ขอพรเจ้าแม่สร้อยดอกหมาก บ้างก็มีความเชื่อในเรื่องของความรัก คู่ครอง และการขอบุตร โดยปกติวันงานสมโภชเจ้าแม่สร้อยดอกหมาก จัดวันที่ 15 ค่ำ เดือน 12 ซึ่งตรงกับวันลอยกระทง

บริเวณตรงข้ามวัดพนัญเชิงคือ ตำบลสำเภาล่ม เล่ากันว่าในงานพระศพพระนาง ชาวจีนที่ติดตามพระนางมาจากเมืองจีนพร้อมใจกันเจาะสำเภาเพื่อตายตามพระนาง แต่ด้วยกระแสน้ำไหลเชี่ยวจึงพัดสำเภามาล่มอีกฝั่งแม่น้ำ เรียกบริเวณนั้นว่า "สำเภาล่ม"
# เกาะกระบุง
เกาะกระบุง บ้างเรียก เกาะละมุง เป็นเกาะในตำบลเกาะช้างใต้ อำเภอเกาะช้าง จังหวัดตราด ตั้งอยู่ที่พิกัดละติจูด 11° 57‘.6 เหนือ ลองจิจูด 102° 27‘.1 ตะวันออก เกาะมีความกว้าง 170 เมตร ยาว 220 เมตร สูง 50 เมตร เนื้อที่ 29,924 ตารางเมตร อยู่ระหว่างเกาะไม้ซี้ใหญ่กับเกาะช้างสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

เกาะมีความเกี่ยวข้องกับตำนานตาม่องล่าย โดยเล่าว่าตาม่องล่ายฉุนโกรธยายรำพึง ได้คว้ากระบุงที่วางอยู่ใกล้ ๆ ตัว ขว้างยายรำพึงจนกระบุงเลยลอยไปตกไกลถึงจังหวัดตราด กลายเป็น "เกาะกระบุง"

บริเวณเกาะเคยพบฝูงโลมาอิรวดี ซึ่งเป็นสิ่งบ่งบอกดัชนีชี้วัดความอุดมสมบูรณ์ของท้องทะเล
# เหตุโจมตีด้วยรถบรรทุกในนิวออร์ลีนส์ พ.ศ. 2568
เมื่อวันที่ 1 มกราคม ค.ศ. 2025 เวลาประมาณ 3:15 น. รถบรรทุกปิกอัปขับพุ่งชนฝูงชนบนถนนเบอร์เบินและถนนแคแนลในนครนิวออร์ลีนส์ รัฐลุยเซียนา สหรัฐอเมริกา จากนั้นผู้ก่อเหตุลงจากรถและใช้ปืนกราดยิงก่อนจะถูกยิงวิสามัญโดยเจ้าหน้าที่ตำรวจ เหตุการณ์นี้เกิดขึ้นท่ามกลางการเฉลิมฉลองวันปีใหม่ รายงานเบื้องต้น ณ ที่เกิดเหตุ มีผู้เสียชีวิต 11 ราย บาดเจ็บประมาณ 36 คน และต่อมายืนยันยอดเสียชีวิตที่ 14 ราย ไม่รวมผู้ก่อเหตุ

ผู้ต้องสงสัย
FBI ระบุตัวผู้ต้องสงสัยก่อเหตุคือ ชัมซูด-ดีน บาฮาร์ จับบาร์ (Shamsud-Din Bahar Jabbar) (26 ตุลาคม ค.ศ. 1982 – 1 มกราคม ค.ศ. 2025), พลเมืองสหรัฐวัย 42 ปี เกิดและเติบโตในรัฐเท็กซัส ณ ตอนที่ก่อเหตุ อาศัยอยู่ในฮิวสตัน ในย่านแฮรีสเคาน์ที ในอดีตเคยอาศัยอยู่ในโบมนต์ ในอดีตเขาประจำการในกองทัพบกสหรัฐนานเป็นสิบปี ในตำแหน่งผู้ชำนาญการด้านทรัพยากรมนุษย์และไอที เคยถูกส่งตัวไปรบในอัฟกานิสถานในปี 2009 มียศจ่าสิบตรี

ปฏิกิริยา
ผู้ว่าการรัฐลุยเซียนา เจฟ แรนดี ออกมาแสดงความเสียใจต่อเหตุการณ์ดังกล่าว และประกาศให้ผู้คนหลีกเลี่ยงการเดินทางไปยังบริเวณที่เกิดเหตุ 

ตำรวจและนายกเทศมนตรีนครนิวออร์ลีนส์ ลาโทยา แคนเทรล ระบุว่าเหตุการณ์นี้เป็น "เหตุก่อการร้าย" เอฟบีไอ ปฏิเสธเหตุการณ์นี้ว่าเป็นการก่อการร้ายในเบื้องต้น
# บุสตานัลบาชา
บุสตานัลบาชา (, หรือสะกดเป็น บิสตานัลบาชา,) เป็นหมู่บ้านริมชายฝั่งทะเลเมดิเตอร์เรเนียนในเขตผู้ว่าการลาตาเกีย ประเทศซีเรียตอนเหนือ โดยอยู่ทางตะวันออกเฉียงใต้ของลาตาเกียและทางตะวันตกของก็อรดาฮะฮ์ ในสำมะโน ค.ศ. 2004 บุสตานัลบาชมีประชากร 1,603 คนGeneral Census of Population and Housing 2004 . Syria Central Bureau of Statistics (CBS). Latakia Governorate.  พลเมืองส่วนใหญ่นับถืออะละวีและหมู่บ้านนี้เป็นบ้านเกิดของตระกูลมัคลูฟที่เป็นญาติกับตระกูลอัลอะซัด Patrick Seale รายงานว่า พลเมืองบุสตานัลบาชาส่วนใหญ่จงรักภักดีกับพรรคชาตินิยมสังคมซีเรียในช่วงกลางคริสต์ศตวรรษที่ 20Seale, 1990, p.49.
# อาฟุมิ ฮาชิ
อาฟุมิ ฮาชิ (, เกิด 9 พฤษภาคม 1990) เป็นนักพากย์และผู้บรรยายหญิงชาวญี่ปุ่น เกิดที่โตเกียว สังกัดค่าย 81โพรดิวซ์
# มิกาโกะ อิซาวะ
มิกาโกะ อิซาวะ (, เกิด 6 กันยายน 1994みけのプロフィール｜Ameba (アメーバ)) เป็นนักพากย์ชาวญี่ปุ่น สังกัดรีแมกซ์ เกิดที่จังหวัดไซตามะ
# โหนด (วงจร)
ในสาขาวิศวกรรมไฟฟ้า โหนด  เป็นพื้นที่ใด ๆ ในวงจรไฟฟ้าที่อยู่ระหว่างองค์ประกอบวงจรไฟฟ้าสองตัว ในแผนภาพวงจรไฟฟ้า การเชื่อมต่อต่าง ๆ ถือเป็นสายไฟที่มีความต้านทานไฟฟ้าและการนำไฟฟ้าเป็นศูนย์ ดังนั้นโหนดจึงครอบคลุมทั้งส่วนของสายไฟระหว่างองค์ประกอบ ไม่ใช่เพียงจุดเดียวSmith, Ralph J. (1966), Circuits, Devices and Systems, Chapter 2, John Wiley & Sons, Library of Congress Catalog Card No.: 66-17612

 รายละเอียด 
ตามกฎของโอห์ม  แรงดันไฟฟ้า  ระหว่างจุดสองจุดบนโหนดที่มีค่าความต้านทาน  น้อยมาก จะเป็น

 

แสดงว่าศักย์ไฟฟ้าที่ทุกจุดในโหนดจะมีค่าเท่ากัน

มีข้อยกเว้นบางกรณีที่ความต่างศักย์มีขนาดใหญ่จนมีนัยสำคัญ ได้แก่:

 การวัดความต้านทานที่มีความแม่นยำสูงโดยใช้การเชื่อมต่อเคลวิน

 ความต่างศักย์ระหว่าง กราวด์และนิวทรัล หรือระหว่างสายไฟนิวทรัลและกราวด์ในปลั๊กไฟฟ้ากระแสสลับในบ้าน อาจเป็นอันตรายถึงชีวิตได้ ระบบไฟฟ้าที่ติดตั้งอย่างถูกต้องจะเชื่อมต่อสองจุดนี้เข้าด้วยกันในตำแหน่งเดียว แต่หลายคนกลับเข้าใจผิดอย่างร้ายแรงว่าสองจุดนี้มีแรงดันไฟฟ้า "เท่ากัน" หรือกราวด์เพื่อความปลอดภัยเป็น "สิ่งไม่จำเป็น"

 ผลซีเบค และผลเพลเทียร์

 ข้อต่อที่ใช้สายไฟอะลูมิเนียมในอาคาร

 จุดที่ใช้แสดงโหนดบนแผนภาพวงจร บางครั้งเรียกว่า meatballs (ลูกชิ้น) Mansfield, Michael; O'Sullivan, Colm (2010), Understanding Physics (2nd edition) , Chapter 14, page 359, John Wiley & Sons
# ฮิโรอากิ ฮิราตะ
ฮิโรอากิ ฮิราตะ (, เกิด 7 สิงหาคม 1963) เป็นนักพากย์และนักแสดงชาวญี่ปุ่น สังกัดฮิราตะโพรดักชัน

ผลงานที่เป็นที่รู้จักอย่างดีได้แก่ จอห์น คาร์เตอร์ จาก ER, ซันจิ จาก ONE PIECE, นัมบะ มุตตะ จาก สองสิงห์อวกาศ เป็นต้น

ปี 2025 เขาพากย์รับเชิญใน Detective Conan: One-Eyed Flashback ในบท ซาเมทานิ โคจิ
# เกมปลาหมึก
เกมปลาหมึก หรือ โอจิงออ (,) เป็นเกมสำหรับเด็กที่เล่นในประเทศเกาหลีใต้ เกมมีชื่อตามรูปร่างของสนามเล่นที่วาดไว้พื้นซึ่งมีลักษะคล้ายหมึกกล้วย ชื่อของเกมมีหลากหลายแบบตามภูมิภาค เช่น "โอจิงออกาอีซัน" (คาดกันว่าคำว่ากาอีซันแปลงมาจากคำภาษาญี่ปุ่นว่าไคเซ็ง, , 'เริ่มสงคราม') หรือ "โอจิงออทักการี" เกมปลาหมึกเป็นเกมหลายผู้เล่นโดยแบ่งเป็น 2 ฝ่ายคือฝ่ายรุกและฝ่ายรับ เป้าหมายหลักของเกมมี 2 ข้อ คือการที่ฝ่ายบุกโจมตีสำเร็จ หรือฝ่ายหนึ่งกำจัดอีกฝ่ายหนึ่ง

 ในวัฒนธรรมประชานิยม 
ซีรีส์โทรทัศน์ผ่านสัญญาณต่อเนื่องในปี พ.ศ. 2564 เรื่อง สควิดเกม เล่นลุ้นตาย ทางเน็ตฟลิกซ์ มีชื่อเรื่องตามชื่อเกมสำหรับเด็กนี้ แต่มีรูปแบบการเล่นของเกมปลาหมึกในเรื่องที่มีเดิมพันถึงตาย เกมสุดท้ายของฤดูกาลที่ 1 เป็นการเลียนแบบโดยตรงจากเกมปลาหมึก ส่วนเกมอีกรูปแบบที่เรียกว่า "เกมปลาหมึกลอยฟ้า" ปรากฏในช่วงท้ายของฤดูกาลที่ 3
# เพื่อนพระเอกอย่างผมจะกลายเป็นหนุ่มสุดฮอตได้ยังไง?
เป็นซีรีส์ไลต์โนเวลแนวสุขนาฏกรรมจินตนิยมของญี่ปุ่นที่เขียนโดยเซไกอิจิและวาดภาพประกอบโดยโทมาริ (สองเล่มแรก) และทอม โอซาเบะ (ตั้งแต่เล่มที่ 3) ซีรีส์นี้เปิดตัวครั้งแรกในรูปแบบเว็บโนเวลเมื่อวันที่ 15 พฤษภาคม พ.ศ. 2561 บนเว็บโชเซ็ตสึกะ นิ นาโร จากนั้นโอเวอร์แลปก็ได้ตีพิมพ์ซีรีส์นี้พร้อมภาพประกอบเมื่อวันที่ 25 กรกฎาคม พ.ศ. 2562 ภายใต้สำนักพิมพ์โอเวอร์แลป บุนโกะ การดัดแปลงเป็นมังงะที่วาดภาพโดยฮารุมาเระ เริ่มลงพิมพ์เป็นตอนในนิตยสารมังงะ 4-โคมะ พาเลทของสำนักพิมพ์อิจิจินชะเมื่อวันที่ 22 กุมภาพันธ์ พ.ศ. 2564 ก่อนที่จะย้ายไปตีพิมพ์ที่อิจิจินพลัสเมื่อวันที่ 26 มีนาคม พ.ศ. 2565 ทั้งไลต์โนเวลและมังงะได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

 สื่อ 
 ไลต์โนเวล 
ซีรีส์ไลต์โนเวลนี้เขียนโดยเซไกอิจิ และวาดภาพประกอบโดยโทมาริ (สองเล่มแรก) และทอม โอซาเบะ (ตั้งแต่เล่มที่ 3) ซีรีส์นี้ได้เผยแพร่เป็นเว็บโนเวลตั้งแต่วันที่ 15 พฤษภาคม พ.ศ. 2561 บนเว็บโชเซ็ตสึกะ นิ นาโร โอเวอร์แลปได้เปิดตัวเวอร์ชันที่มีภาพประกอบเมื่อวันที่ 25 กรกฎาคม พ.ศ. 2562 ภายใต้สำนักพิมพ์โอเวอร์แลป บุนโกะ สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 19 กันยายน พ.ศ. 2562

 มังงะ 
การดัดแปลงเป็นมังงะที่วาดภาพโดยฮารุมาเระ ได้รับการตีพิมพ์เป็นตอนในนิตยสารมังงะ 4-โคมะ พาเลทของสำนักพิมพ์อิจิจินชะตั้งแต่วันที่ 22 กุมภาพันธ์ พ.ศ. 2564 จนถึง 22 กุมภาพันธ์ พ.ศ. 2565 และเริ่มตีพิมพ์เป็นตอนในเว็บไซต์มังงะอิจิจินพลัสของอิจิจินชะเมื่อวันที่ 26 มีนาคม พ.ศ. 2565 ตอนต่างๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 2 เล่มเมื่อเดือนกรกฎาคม พ.ศ. 2565 สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 10 สิงหาคม พ.ศ. 2565
# แคแซจ
แคแซจ  เป็นหมู่บ้านในตำบลโฆวเรชโรสแทเมโชมอลี อำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน

ประชากร
จากสำมะโนแห่งชาติ ค.ศ. 2006 หมู่บ้านน้ี้มีประชากร 1,047 คนใน 278 ครัวเรือน ต่อมาในสำมะโน ค.ศ. 2011 มีจำนวนประชากรลดลงเหลือ 799 คนใน 259 ครัวเรือน และสำมะโนล่าสุดใน ค.ศ. 2016 ระบุประชากรที่ 820 คนใน 286 ครัวเรือน ถือเป็นหมู่บ้านที่มีประชารกมากที่สุดในตำบลนี้
# ตำบลโฆวเรชโรสแทเมโชมอลี
โฆวเรชโรสแทเมโชมอลี  เป็นตำบลในอำเภอโฆวเรชโรสแทม เทศมณฑลแฆลฆอล  จังหวัดแอร์แดบีล ประเทศอิหร่าน โดยมีนครแฮชจีนเป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 4,284 คนใน 1,201 ครัวเรือน จากนั้นในสำมะโน ค.ศ. 2011 มีประชากรลดลงเหลือ 3,458 คนใน 1,164 ครัวเรือน และสำมะโนล่าสุดใน ค.ศ. 2016 ระบุประชากรที่ 3,239 คนใน 1,143 ครัวเรือน หมู่บ้านที่มีประชารกมากที่สุดในบรรดา 34 หมู่บ้านคือแฆแซจที่มีประชากร 820 คน
# โจเอล ราโกโตมาลาลา
โจเอล ราโกโตมาลาลา (29 มีนาคม ค.ศ. 1929 – 30 กรกฎาคม ค.ศ. 1976) เป็นนายทหารและนักการเมืองชาวมาดากัสการ์
 
 ชีวประวัติ 
เขาเป็นพันเอกในกองทัพประชาชนมาดากัสการ์ที่ขึ้นเป็นนายกรัฐมนตรีแห่งสาธารณรัฐประชาธิปไตยมาดากัสการ์เมื่อวันที่ 13 มกราคม ค.ศ. 1976 จนกระทั่งเสียชีวิต ในสมัยประธานาธิบดี พลเรือเอก ดีดีเยร์ รัตซีรากา เขาเป็นสมาชิก Association for the Rebirth of Madagascar และเสียชีวิตในอุบัติเหตุเฮลิคอปเตอร์ขนส่ง Aérospatiale Alouette III ในช่วงบินระยะสั้นกับเสนาธิการ อัลฟอนเซ ราโกโตนีไรนีเมื่อวันที่ 30 กรกฎาคม ค.ศ. 1976Sud Aviation SE 3160 Accidents of Alouette III, by ASN Aviation Safety Database (consulted 8 June 2016). ซึ่งเป็นเดือนสุดท้ายที่กองทัพฝรั่งเศสปรากฏในมาดากัสการ์ จัสติน ราโกโตนีไอนาดำรงตำแหน่งนายกรัฐมนตรีต่อจากเขาในวันที่ 12 สิงหาคม
 
 อุบัติเหตุ 
เฮลิคอปเตอร์ขนส่งความจุสูงสุด 7 ที่นั่ง พร้อมน้ำหนักสัมภาระดว่า 40 กิโลกรัม บินจากอันตานานาริโวในวันที่ 30 กรกฎาคม ค.ศ. 1976 โดยบินติดต่อกันหลายเที่ยว จนตกในขั้นที่ 3 ราวเที่ยงวัน Morts de Joël Rakotomalala et d’Alphonse Rakotonirainy: des révélations sur l’ « accident » d’Ankazimiroatra , La Nation, 1er septembre 2014 (interview de la fille d'Alphonse Rakotonirainy). เมื่อคำนึงถึงสถานการณ์ทางการเมืองที่ตึงเครียด ทำให้เกิดข้อสงสัยว่ามีการก่อวินาศกรรมในอุบัติเหตุครั้งนี้
 
อ้างอิง

 

Category:นายทหารชาวมาลากาซี
Category:เหยื่อจากอุบัติเหตุทางเฮลิคอปเตอร์
Category:ผู้นำประเทศที่เสียชีวิตในอุบัติเหตุทางอากาศ
Category:นายกรัฐมนตรีมาดากัสการ์
# ซอซิสสัน (ดอกไม้ไฟ)
ใน วิศวกรรมการทหาร ยุคแรก ซอซอสสัน (ภาษาฝรั่งเศส แปลว่า ไส้กรอก แห้งขนาดใหญ่) เป็น ฟิวส์ ชนิดดั้งเดิมซึ่งประกอบด้วยท่อหรือท่อยางที่ยาวทำด้วยผ้าหรือหนัง โดยทั่วไปแล้วจะมีเส้นผ่านศูนย์กลางประมาณหนึ่งนิ้วครึ่ง (37 มม.) กันชื้นด้วย ยางมะตอย และบรรจุด้วย ผงสีดำ โดยปกติจะวางไว้ในรางไม้ป้องกัน และจุดไฟโดยใช้ คบไฟ หรือ ไม้ขีดไฟอ่อน ซอซิสซองถูกนำมาใช้ในการยิง ฟูกาสส์ เปตาร์ด ทุ่นระเบิด และ ลายพราง  

ฟาสซีน ที่ยาวมากยังเรียกอีกอย่างว่า ซอซิสสัน

ต่อมา ใน ศัพท์แสง การทำเหมืองแร่ ในช่วงต้นศตวรรษที่ 20 คำว่า ซอซอสสัน หมายความถึงปลอกแบบยืดหยุ่นที่ใช้บรรจุ วัตถุระเบิด ในการทำเหมืองแร่
# อำเภอโฆวเรชโรสแทม
โฆวเรชโรสแทม  เป็นอำเภอในเทศมณฑลแฆลฆอล จังหวัดแอร์แดบีล ประเทศอิหร่าน โดยมีนครแฮชจีนเป็นเมืองหลัก

ประชากร
จากสำมะโนแห่งชาติ ค.ศ. 2006 อำเภอนี้มีประชากร 14,577 คนใน 3,765 ครัวเรือน ต่อมาในสำมะโน ค.ศ. 2011 มีประชากรลดลงเหลือ 12,781 คนใน 3,808 ครัวเรือน และสำมะโนล่าสุดใน ค.ศ. 2016 ระบุประชากรที่ 13,839 คนใน 4,455 ครัวเรือน

เขตบริหาร
 ตำบล  2006  2011  2016 โฆวเรชโรสแทเมโจนูบี  5,775  4,745  4,875 โฆวเรชโรสแทเมโชมอลี  4,284  3,458  3,239 แฮชจีน (นคร)  4,518  4,578  5,725 รวม  14,577  12,781  13,839
# บาญิตซา
บาญิตซา  เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านนี้มีประชากร 314 คนPopis stanovništva, domaćinstava i Stanova 2002. Knjiga 1: Nacionalna ili etnička pripadnost po naseljima. Republika Srbija, Republički zavod za statistiku Beograd 2003.
# วันสาธารณสมบัติ
วันสาธารณสมบัติ  เป็นวันที่กำหนดให้ลิขสิทธิ์หมดอายุและผลงานจะเข้าสู่สาธารณสมบัติ การเปลี่ยนแปลงทางกฎหมายของงานลิขสิทธิ์ให้เป็นสาธารณสมบัติมักจะเกิดขึ้นในวันที่ 1 มกราคมของทุกปี ตามกฎหมายลิขสิทธิ์แต่ละฉบับของแต่ละประเทศ

การปฏิบัติตาม "วันสาธารณสมบัติ" ในช่วงแรกนั้นไม่เป็นทางการ การกล่าวถึงครั้งแรกที่ทราบคือในปี 2547 โดยวอลเลซ แม็คเลน (นักรณรงค์สาธารณสมบัติชาวแคนาดา)Happy Public Domain Day! , Wallace J.McLean, January 1, 2004. โดยมีลอว์เรนซ์ เลสซิกสนับสนุนแนวคิดนี้ เว็บไซต์หลายแห่งแสดงรายชื่อผู้แต่งที่มีผลงานเข้าสู่สาธารณสมบัติในวันที่ 1 มกราคมของทุกปี มีกิจกรรมต่าง ๆ ในประเทศต่าง ๆ ทั่วโลกโดยองค์กรต่าง ๆ ทั้งหมดภายใต้ชื่อวันสาธารณสมบัติ
# อำเภอมอราวิตซา
อำเภอมอราวิตซา (,) เป็นหนึ่งใน 8 อำเภอของชูมาดียาและเซอร์เบียตะวันตก ตั้งอยู่ในบริเวณตอนกลางและตะวันตกเฉียงเหนือของประเทศเซอร์เบีย ชื่อ Moravica มาจากแม่น้ำมอราวิตซาที่ไหลผ่านอำเภอ จากสำมะโน ค.ศ. 2022 อำเภอนี้มีประชากร 189,281 คน เมืองหลักของอำเภออยู่ที่นครชาชัก

เทศบาล
อำเภอนี้แบ่งออกเป็นเทศบาล 3 แห่งและนครชาชัก:
 กอร์ญีมีลานอวัตซ์
 ลูชานี
 อีวาญิตซา

ประชากร

รายงานจากสำมะโนทางการใน ค.ศ. 2011 อำเภอมอราวิตซามีพลเมือง 212,603 คน ในจำนวนนี้อาศัยอยู่ในเขตเมืองร้อยละ 53.8 และในสำมะโน ค.ศ. 2022 อำเภอนี้มีประชากรลดลงเหลือ 189,281 คน

กลุ่มชาติพันธุ์
กลุ่มชาติพันธุ์ในอำเภอมอราวิตซา:
 กลุ่มชาติพันธุ์ ประชากร%เซิร์บ187.36398.98%โรมานี7380.38%มอนเตเนโกร2040.10%มาซิโดเนีย1340.07%ยูโกสลาฟ2400.12%โครแอต940.04%มุสลิม400.02% รวม189.281
# ตำบลโฆวเรชโรสแทเมโจนูบี
โฆวเรชโรสแทเมโจนูบี  เป็นตำบลในอำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน โดยมีหมู่บ้านแบแรนแดกเป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 5,775 คนใน 1,365 ครัวเรือน จากนั้นในสำมะโน ค.ศ. 2011 มีประชากรลดลงเหลือ 4,745 คนใน 1,335 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 4,875 คนใน 1,537 ครัวเรือน หมู่บ้านที่มีประชากรมากที่สุดในบรรดา 18 หมู่บ้านคือแบแรนแดกที่มีประชากร 1,820 คน
# ราฟาเอลสัน
ราฟาเอลซง เบเซร์รา เฟร์นังจิส (เกิดเมื่อวันที่ 30 มีนาคม พ.ศ. 2540) หรือเรียกสั้นๆ ว่า ราฟาเอลสัน และอีกชื่อหนึ่งว่า เหงียน ซวน เซิน  เป็น นักฟุตบอล อาชีพที่เล่นในตำแหน่ง กองหน้า ให้กับสโมสร แท้ปซัญ นามดิ่ญ ใน วี.ลีก ดิวิชัน 1 และ ทีมชาติเวียดนาม

ราฟาเอลสันเป็นพลเมืองทั้งบราซิลและเวียดนาม หลังจากอาศัยอยู่ในเวียดนามเป็นเวลา 5 ปี เขาได้รับสัญชาติเวียดนามในเดือนกันยายน 2567 ในช่วงท้ายปี เขาได้ลงเล่นให้กับ เวียดนาม ใน การแข่งขันชิงแชมป์อาเซียนในปี 2024 และทำสองประตูในนัดเปิดตัวที่พบกับ เมียนมาร์

 อาชีพระดับนานาชาติ 
เหงียน ซวน เซิน ลงเล่นให้ ทีมชาติเวียดนาม เป็นครั้งแรกเมื่อวันที่ 21 ธันวาคม 2567 โดยยิงได้ 2 ประตูและจ่ายบอลให้เพื่อนทำประตูได้อีก 2 ครั้งในเกมที่เอาชนะ เมียนมาร์ 5-0 ในรอบแบ่งกลุ่ม ของการแข่งขันชิงแชมป์อาเซียน 2024 ในรอบรองชนะเลิศนัดแรกที่ สนามกีฬาจาลันเบซาร์ เขาทำประตูที่สองได้ ช่วยให้เวียดนามได้รับชัยชนะไปด้วยคะแนน 2-0 ในเกมนัดที่สองที่สนามเวียตตรี ซวน เซิน ยิงได้อีกสองประตู ส่งผลให้เวียดนามคว้าชัยชนะไปด้วยคะแนน 3–1

 เกียรติยศ 
แท้ปซัญ นามดิ่ญ

 วี.ลีก ดิวิชัน 1 : 2023–24
 เวียดนาม ซูเปอร์คัพ: 2024
เวียดนาม

 ฟุตบอลชิงแชมป์แห่งชาติอาเซียน: 2024

รายบุคคล

 ดาวซัลโวของวี.ลีก ดิวิชัน 1: 2023, 2023–24
 ทีมแห่งฤดูกาล ของวี.ลีก ดิวิชัน 1: 2023, 2023–24
 วี.ลีก ดิวิชัน 1 ผู้เล่นยอดเยี่ยมแห่งปี: 2023–24
 ผู้เล่นยอดเยี่ยมชิงแชมป์อาเซียน: 2024
 ดาวซัลโวชิงแชมป์อาเซียน: 2024
# คะเนเดียนชีลด์
คะเนเดียนชีลด์  หรือเรียกอีกอย่างว่า ลอเรนเชียนชีลด์  หรือ ที่ราบสูงลอเรนเชีย  เป็นหินฐานทวีปซึ่งเป็นพื้นที่ขนาดใหญ่ของหินแปรที่ระดับขั้นการแปรระดับสูงในยุคพรีแคมเบรียน ก่อให้เกิดหินฐานธรณีอเมริกาเหนือ (หรือ) ซึ่งเป็นแกนทางธรณีวิทยาโบราณของทวีปอเมริกาเหนือ ธารน้ำแข็งได้ทำให้พื้นที่นี้เหลือเพียงชั้นดินบาง ๆ เท่านั้น ซึ่งมักมองเห็นชั้นหินดานที่เกิดจากภูเขาไฟในอดีตที่มีประวัติศาสตร์อันยาวนาน
# เหงียน ถั่ญ จุง
เหงียน ถั่ญ จุง (เกิดเมื่อวันที่ 8 กันยายน พ.ศ. 2540) เป็นนักฟุตบอลอาชีพชาวเวียดนามที่เล่นในตำแหน่ง เซ็นเตอร์แบ็ก ให้กับสโมสรฮานอย ในวี.ลีก ดิวิชัน 1 และทีมชาติเวียดนาม

 เกียรติยศ 
ฮานอย เอฟซี

 วี.ลีก ดิวิชัน 1: 2016, 2018, 2019, 2022 
 เวียดนาม เนชั่นแนล คัพ: 2019, 2020, 2022
 เวียดนาม ซูเปอร์คัพ: 2019, 2020, 2021
เวียดนาม อายุไม่เกิน 23 ปี
 เอเชียนคัพ รุ่นอายุไม่เกิน 23 ปี รองชนะเลิศ: 2018
 กีฬาซีเกมส์: 2019

เวียดนาม

 ฟุตบอลชิงแชมป์แห่งชาติอาเซียน: 2024; รองชนะเลิศ: 2022
 วีเอฟเอฟ คัพ: 2022
# แบแรนแดก
แบแรนแดก  เป็นหมู่บ้านและเมืองหลักในตำบลโฆวเรชโรสแทเมโจนูบี อำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน

ประชากร
จากสำมะโนแห่งชาติ ค.ศ. 2006 หมู่บ้านนี้มีประชากร 1,488 คนใน 381 ครัวเรือน จากนั้นในสำมะโน ค.ศ. 2011 มีประชากรลดลงเหลือ 1,270 คนใน 396 ครัวเรือน และสำมะโนล่าสุดใน ค.ศ. 2016 ระบุประชากรที่ 1,820 คนใน 580 ครัวเรือน ถือเป็นหมู่บ้านที่มีประชากรมากที่สุดในตำบลนี้
# ฝั่ม ซวน หมั่ญ
ฝั่ม ซวน หมั่ญ (เกิดเมื่อวันที่ 9 กุมภาพันธ์ พ.ศ. 2539) เป็น นักฟุตบอล อาชีพชาวเวียดนามที่เล่นในตำแหน่ง กองกลางตัวรับ หรือ แบ็กขวา ให้กับสโมสรฮานอย ในวี.ลีก ดิวิชัน 1 และ ทีมชาติเวียดนาม

 อาชีพสโมสร 

 ซงลาม เหงะอาน 
ฝั่ม ซวน หมั่ญ ก้าวขึ้นมาจากทีมเยาวชนของสโมสรฟุตบอลซงลามเหงะอาน ก่อนจะกลายมาเป็นกำลังหลักของทีมหลังจากถูกยืมตัวไปให้กับกงอันเญินเซิน และคว้าแชมป์ เวียดนามคัพ ในปี 2017 ร่วมกับสโมสร

 ฮานอย เอฟซี 
เมื่อวันที่ 28 สิงหาคม 2566 สโมสร ฮานอย ใน วี.ลีก ดิวิชัน 1 ได้ประกาศเซ็นสัญญากับซวน มานห์ ด้วยสัญญา 1 ปี เขาลงเล่นอย่างเป็นทางการให้กับสโมสรเมื่อวันที่ 20 กันยายน โดยพบกับ โพฮัง สตีลเลอส์ ใน เอเอฟซีแชมเปียนส์ลีก ซึ่งฮานอยพ่ายแพ้ไป 4–2 ในช่วงปลายปี 2566 ซวน มานห์ ได้ขยายสัญญากับฮานอย เอฟซี อย่างเป็นทางการจนถึงปี 2570

 อาชีพระดับนานาชาติ 
เมื่อวันที่ 27 มีนาคม 2561 ฝั่ม ซวน หมั่ญ ลงเล่นให้กับทีมชาติ ชุดใหญ่ เป็นครั้งแรกในเกมพบกับ จอร์แดน

ฝั่ม ซวน หมั่ญ ถูกรวมอยู่ในทีมของเวียดนามสำหรับ ศึกเอเอฟซีเอเชียนคัพ 2023 ที่กาตาร์ เขาได้รับเลือกให้ลงเล่นเป็นตัวจริงทั้งสามนัดของเวียดนามในทัวร์นาเมนต์นี้

 เกียรติยศ 
ซงลาม เหงะอาน

 เวียดนามคัพ: 2017

เวียดนาม อายุไม่เกิน 23 ปี

 รเอเชียนคัพ รุ่นอายุไม่เกิน 23 ปี รองชนะเลิศ: 2018
 เอ็ม-150 คัพ อันดับ 3: 2560
เวียดนาม

 ฟุตบอลชิงแชมป์แห่งชาติอาเซียน: 2024
# เทือกเขาแอดิรอนแด็ก
เทือกเขาแอดิรอนแด็ก  เป็นมวลเขาสูงทางตะวันออกเฉียงเหนือของรัฐนิวยอร์ก ซึ่งก่อตัวในลักษณะโดมวงกลม ยาวประมาณ  กว้างและครอบคลุมพื้นที่ประมาณ  ในบริเวณนี้ประกอบด้วยยอดเขาต่าง ๆ มากกว่า 100 ยอด รวมถึงยอดเขามาร์ซี ซึ่งเป็นจุดที่สูงที่สุดในนิวยอร์ก โดยสูง  กลุ่มยอดสูงสุดเทือกเขาแอดิรอนแด็กมี 46 ยอดที่สูงกว่า  และยังเป็นจุดหมายปลายทางยอดนิยมสำหรับการเดินป่า มีทะเลสาบที่มีการตั้งชื่อแล้วมากกว่า 200 แห่ง โดยทะเลสาบขนาดเล็ก บ่อน้ำ และแหล่งน้ำอื่น ๆ มีจำนวนมากกว่า 3,000 แห่ง ทะเลสาบที่ได้รับการตั้งชื่อรอบภูเขา ได้แก่ ทะเลสาบจอร์จ ทะเลสาบพลาซิด และทะเลสาบเทียร์ออฟเดอะคลาวส์
# เยอเซอ กุลชาร์
เยอเซอ กุลชาร์ (18 ตุลาคม ค.ศ. 1940 – 19 กันยายน ค.ศ. 2018) เป็นนักกีฬาฟันดาบสากลชาวฮังการี เขาเข้าร่วมการแข่งเอเปประเภทบุคคลและทีมในโอลิมปิก ค.ศ. 1964, 1968, 1972 และ 1976 โดยได้รับรางวัลเหรียญทองสี่เหรียญ (ประเภทบุคคลหนึ่งเหรียญ และประเภททีมสามเหรียญ) และเหรียญทองแดงประเภทบุคคลสองเหรียญ นอกจากนี้ เขายังคว้าแชมป์โลกสามครั้งกับทีมชาติฮังการีใน ค.ศ. 1970, 1971 และ 1978

หลังจากอำลาจากการแข่ง กุลชาร์ทำงานเป็นผู้ฝึกสอนฟันดาบในประเทศฮังการี (ประมาณ ค.ศ. 1980–1988 และหลัง ค.ศ. 2001) และประเทศอิตาลี (ประมาณ ค.ศ. 1988–2000) โดยผู้ได้รับการฝึกหัดจากเขา ได้แก่ ตีแมออ น็อจ, แอแมแช ซาส และหลานชายของเขาที่ชื่อกริสติยาน กุลชาร์Kulcsár Győző. Hungarian Olympic Committee

กุลชาร์เสียชีวิตเมื่อวันที่ 19 กันยายน ค.ศ. 2018 ขณะมีอายุได้ 77 ปี